[{"text_idx": "#000001", "text": "Pa\u0308eval, mil laev randus Tallinna Lastehaiglas ja lastele la\u0308ks ku\u0308lla merero\u0308o\u0308vli tu\u0308tar Arabella, olid koridorid kuidagi eriti vaiksed."}, {"text_idx": "#000002", "text": "Lu\u0308hikest kasvu merero\u0308o\u0308vli tu\u0308tar piilus klaasukse tagant enne sisenemist palatisse \u2012 veel oli na\u0308ha hommikust pikka und tegevaid lapsi ja ka neid, kes juba a\u0308rganud. Vastupidiselt la\u0308rmakale sisenemisele koputas Arabella palati uksele ja ku\u0308sis: \u201cKas vo\u0303ib tulla?\u201d. Laste ja vanemate pilgust oli na\u0308ha, et oodatakse harjumuspa\u0308raselt taas arsti vo\u0303i o\u0303de, kellel asjatoimetusi, kuid seekord u\u0308llatus \u2012 hoopis merero\u0308o\u0308vli tu\u0308druk Arabella."}, {"text_idx": "#000003", "text": "Jutustasime ja kiirustamata jagasime oma mo\u0303tteid alanud pa\u0308evast ja muudest asjadest, mis parajasti su\u0308damel. Eranditult ko\u0303ik lapsed, kelle ka\u0308est Arabella uuris, kas on po\u0303hjust last laevale kaasa viia ja kuhugi saarele so\u0303ita, arvasid et nad on heades ka\u0308tes ja nende eest hoolitsetakse. Nii see on!"}, {"text_idx": "#000004", "text": "Arabella kaasa vo\u0303etud kotikeses oli varandust igale lapsele \u2012 valida sai endale meelepa\u0308rase veega paigaldatava tattoo. Naljatlesime, et kuhu ta\u0308pselt see tattoo ikkagi panna, et vajalikeks meditsiinilisteks toimetusteks samuti ruumi ja\u0308tta. Lisaks tattoodele ma\u0308ngisime ka ma\u0308ngu nimega Alias, mis esmapilgul enamusele ta\u0308iesti tundmatu nimega ma\u0308nguna ko\u0303las. Aliase lo\u0303ppedes laususid nii mo\u0303nedki elevusega, et tegelikult teadsid seda ma\u0308ngu ku\u0308ll."}, {"text_idx": "#000005", "text": "Arabella kohtus erinevas vanuses lastega, mo\u0303nel hea tuju, mo\u0303nel ja\u0308lle mitte, kuid siiski tuli va\u0308ike naeratus na\u0308ole, kui sai merero\u0308o\u0308vliga juttu ra\u0308a\u0308kida. Lapsed jagasid hea meelega, mis neile teha meeldib ja Arabella sai nii mo\u0303nedki mo\u0303tted, na\u0308iteks milliseid raamatuid lugeda."}, {"text_idx": "#000006", "text": "Meenutama ja\u0308a\u0308b Arabella ka u\u0308hte kohtumist va\u0308ikese poisiga, kes nutuga pu\u0308u\u0308dis kogu su\u0308damest kokku saada u\u0308hte puslet, millel oli tu\u0308kke kordades rohkem kui arvata vo\u0303iks. \u201cMe saame koos hakkama,\u201d teatas Arabella uuele so\u0303brale ja u\u0308tles emale, et puhake rahulikult, meil la\u0308heb siin aega. Ema sai hetkeks pikali heita ja pikalt kestnud pusle kokkupanek jo\u0303udiski u\u0308hel hetkel lo\u0303puni. Lapse ro\u0303o\u0303m oli suur, Arabella ja ema oma ka!"}, {"text_idx": "#000007", "text": "Kostu\u0308meeritud tegelane \u201csulatas ja\u0308a\u0308\u201d ning andis hea vo\u0303imaluse algavaks dialoogiks lapsega, kes veel ei ra\u0308a\u0308gi, aga ka teismeikka jo\u0303udnud poiste ning tu\u0308drukutega. Kiiresti on aga mitme kohtumise puhul selge, et ei ole oluline, mis kostu\u0308u\u0308mi parajasti kantakse, vaid see kuidas inimene on kohal, pa\u0308riselt kohal, iga lapse jaoks, kelle juurde parajasti ku\u0308lla on tuldud. \u201eMa hoolin, va\u0308ga hoolin ja soovin kiiret paranemist ja palju jo\u0303udu ko\u0303ikidele lastele ning vanematele,\u201c u\u0308tles Arabella."}]